**Miro Gavran, *Što je glumac***

**– kazališna izražajna sredstva:** scenografija

kostimografija

geste i mimika

rasvjeta

govor

**– monodrama**: dramska vrsta u kojoj tekst govori samo jedan lik ili tekst izvodi samo jedan glumac

Pročitajte sljedeće navode te svaki zasebno objasnite i prokomentirajte što kazuje o glumčevu pozivu, o njegovu odnosu prema publici, o učincima glumca na publiku i sl. Probajte što detaljnije protumačiti navode i pronaći ideje i poruke skrivene iza njih:

1.) Gdje je sada ona prašina, i usponi, i padovi, i svi gradovi, u koje sam donosio radosti, iz kojih sam svojim dahom tjerao tugu, sanjajući stvarnost ljepšu, stvarnost drugu?

2). Čujte me vi, zbog kojih sam svome tijelu naredio da bude ono što nije, da se u tuzi smije, a u radosti da plače!

3.) Čujte me vi, zbog kojih sam odabrao ulicu i nemir, zbog kojih sam iza zastora ostavio sebe, čujte me vi koji mislite: jadan je onaj koji živi od tuđe milosti i tuđih pohvala.

4.) Ja, koji uvjerljivo sam lagao, neuvjerljivo govorim istinu, jer glumac sam tužni, koji nema pravo na svoju riječ… Ja papagaj sam nesretni…

5.) Zbog uloge cirkuskog artista, ja koji se od rođenja bojim visina, hrabro sam nogom zakoračio na zategnutu žicu, i vježbao, vježbao, skrivajući strah na preplašenom licu.

6.) Ja pred vama sam oplakivao smrti nestvarne, da bih vas pripremio za smrti stvarne, što odnijet će vam draga bića.

Na temelju pročitanog ulomka i prethodnih navoda, protumači kakav je, po tvom mišljenju, život kazališnog glumca.